Държавен вестник, бр. 79, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  79
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-504
от 13 септември 2016 г.
На основание чл. 62 във връзка с чл. 61 от 
Закона за защитените територии утвърждавам 
План за управление на природна забележителност 
„Деветашка пещера“. 
Екземпляри от плана за управление на при­
родна забележителност „Деветашка пещера“ да 
се предоставят на съответните регионални и 
местни органи.
Министър: 
Ив. Василева
7917
КОМИСИЯ ЗА ЗАЩИТА
НА ПОТРЕБИТЕЛИТЕ КЪМ 
МИНИСТЕРСТВОТО НА ИКОНОМИКАТА
ЗАПОВЕД № 749
от 15 август 2016 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономи­
ката и на нейната администрация и Решение 
на комисията по т. 26 съгласно протокол № 19 
от 27.07.2016 г., чл. 92, ал. 1, 2 и 5 във връзка с 
чл. 87 и чл. 88, ал. 1, т. 2 от Закона за защита на 
потребителите, Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки във връзка с чл. 99 
от Закона за защита на потребителите, чл. 73 от 
Административнопроцесуалния кодекс нареждам:
1. Забранявам вноса, износа, възмездното или 
безвъзмездното пускане на пазара на комплект, 
съдържащ детски електронен ръчен часовник 
и лазерна показалка, която е с един бутон за 
включване, с четири накрайника и захранвана 
с 3 малки батерии (АG3), с етикет с надписи на 
английски език, съответно: AVOID EXPOSURE, 
LASER RADIATION IS EMITED FROM THЕ 
APERTURE, DANGER, AVOID DIRECT EYE 
EXPOSURE, MAX Оutput < 1 mW, Wavelength 
630 – 680 nm, class IIA laser product, made in China, 
поставени в картонена опаковка с надписи: ZHX, 
Sell only in Supermarket, МВ: 13957944944, QQ: 
1181939114, ZHIHUIXINWANJU, Made in China, 
като стока, представляваща сериозен риск и 
опасност за здравето на потребителите.
2. Вносителите и дистрибуторите да организи­
рат незабавното и ефективно изтегляне от пазара 
и изземването от потребителите на описаната в 
заповедта стока по реда, условията и в срокове­
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре­
дупреждения към потребителите за рисковете, 
които стоките съдържат.
Мотиви:
Съгласно тест-протокол № 06 от 27.06.2016 г. 
лазерната показалка в комплект с детски часов­
ник отговаря на условията за клас 3R лазерни 
устройства по стандарт БДС EN 60825-1:2015 и 
предлагането на продукта за ползване от деца 
крие рискове за тяхното здраве. Лазерните про­
дукти от този клас са относително слаборискови 
с изключение на случаите на умишлено изла­
гане на очите на продължително облъчване. В 
такива случаи достижимото облъчване може да 
превиши допустимата за очите MPE (максимална 
допустима експозиция). Наличният на продукта 
етикет е по стар американски федерален стандарт 
и не отговаря на действащия европейски стан­
дарт. Освен това указаните в етикета данни са 
неверни – изходяща мощност < 1 mW и клас IIA. 
Предвид гореизложеното следва да се счита, 
че лазерната показалка съдържа сериозен риск от 
увреждане на очите при пряко гледане срещу лъча, 
тъй като стоката се предлага с детски часовник 
и съществува голяма вероятност същата да бъде 
използвана от деца и да се превиши нормата МРЕ 
(максимално допустимо облъчване на окото). Съ­
гласно Решение 2014/59/ЕС от 5 февруари 2014 г. 
на Европейската комисия относно изискванията 
за безопасност, които трябва да бъдат обхванати 
от европейските стандарти за потребителски ла­
зерни съоръжения съгласно Директива 2001/95/
ЕО на Европейския парламент и на Съвета от­
носно общата безопасност на продуктите, текст от 
значение за ЕИП, лазерни съоръжения от други 
класове лазери над 2 и 2М не могат да се смятат 
за безопасни при употребата им от потребителите. 
Привлекателните за децата потребителски лазерни 
съоръжения не бива да причиняват увреждания на 
очите, нито на кожата в случай на експозиция на 
лазерно лъчение при каквито и да било условия 
на ползване, в т.ч. съзнателна продължителна 
експозиция с оптически прибори за виждане.
3. На основание чл. 74 във връзка с чл. 60, 
ал. 1 от Административнопроцесуалния кодекс 
допускам предварително изпълнение на запо­
ведта с цел да не се допусне предлагането на 
стоки на пазара в несъответствие със стандарт 
БДС EN 60825, което несъответствие би могло 
да доведе до риск от увреждане на зрението на 
потребителя.
4. Разпореждането, с което се допуска предва­
рителното изпълнение, може да се обжалва чрез 
КЗП пред съда в тридневен срок от съобщава­
нето му, независимо дали настоящата заповед е 
оспорена.
5. Разходите по складиране, транспорт, изтег­
ляне от пазара, изземването от потребителите и 
тяхното обезщетяване са за сметка на произво­
дителите, вносителите и дистрибуторите.